Omkring 12.30 tirsdag fik brandvæsnet i Aalborg en melding om en brand i et rækkehus i Aalborg. Det betød, at brandvæsnet rykkede talstærkt ud. Men det havde de ikke behøvet. I et af rækkehusene havde beboerne håndværkere. En af håndværkerne havde, ifølge indsatslederen fra Beredskabscenter Aalborg, set to unge mennesker løbe lidt forvirret rundt. Det viste sig, at der var gået ild i en gryde i lejligheden. Håndværkeren løb ind i huset og fik gryden kastet ned i vasken og fik slukket ilden, inden den nåede at brede sig yderligere.

Referat:
En snarrådig håndværker slukkede brand.